વિરાર-નાલાસોપારા વચ્ચે રેલવે ટ્રેક ઉપર વરસાદી પાણીનો ભરાવો થતા મુંબઇ જતી અને મુંબઇથી આવતી મોટાભાગની ટ્રેનો ઘણી મોડી પડતાં અને ઘણી ટ્રેનો રદ થતાં મંગળવારે લગભગ આખો દિવસ નવસારી રેલવે સ્ટેશને મુસાફરો અટવાયા હતા. સવારથી ટ્રેનોની શરૂ થયેલી મોકાણ મોડી સાંજ સુધી જારી રહી હતી અને રાત્રે પણ ટ્રેન વ્યવહાર સંપૂર્ણ પૂર્વત: થવાની શક્યતા ઓછી જોવાઇ રહી હતી. આ ઉપરાંત અનેક ટ્રેનને જે તે સ્ટેશને અટકાવી દેવામાં આવી હતી. સાં સુધી ટ્રેક પર પાણી હોવાના કારણે ટ્રેન વ્યવહાર ક્યાં સુધી પૂર્વવત થાય તે કહી શકાય તેમ નથી. હાલમાં વેસ્ટર્ન રેલવે પર અનેક ટ્રેન અટકાવવામાં આવી છે.